Çfarë pritet në fjalimin e Presidentit Bush për gjendjen e vendit  - 2005-01-28
Analistët thonë se ai do të bëjë propozime ambicionze për politikën e jashtme dhe të brendëshme.
Në fjalimin e inaugurimit, Presidenti Bush u zotua se do të nxisë nismat e brendëshme me synimin afat gjatë për t’i dhënë fund tiranisë në botë. Por analistët politikë thonë se disa nga skajet më të errëta të botës gëzojnë tani marrëdhënie më të ngushta me Shtetet e Bashkuara për shkak të luftës kundër terrorizmit. Thomas Carothers është autor i një libri të ri mbi nxitjen e demokracisë në Lindjen e Mesme, të botuar nga Fondacioni Carnegie për Paqen Ndërkombëtare, një grup studimor këtu në Uashington. Zoti Carothers thotë se ka një hendek të madh mes retorikës së zotit Bush rreth përhapjes së demokracisë dhe realitetit të politikës së jashtme të Shteteve të Bashkuara. Zoti Carothers thotë se në mandatin e tij të parë, zoti Bush u luhat nga një individ realist, në një individ që qendroi në heshtje para shkeljes së të drejtave të njeriut nga aleatët e Shteteve të Bashkuara në luftën kundër terrorizmit, në një idealist, që thotë se demokracia i pret rrënjët radikalizmit. Zoti Carothers vë në dukje se marrëdhëniet e Shteteve të Bashkura me Pakistanin përbëjnë një shembull të tillë. Megjiithëse në fjalimin e inaugurimti zoti Bush tha se liria ishte përparësia e tij kryesore, ai deklaroi në një konferencë shtypi kohët e fundit, se nuk do të bëheshin ndyshime në politikën e jashtme të Shteteve të Bashkuara. Për shembull ai tha se do të vazhdojë të punojë me Kinën për çarmatimin e Koresë së Veriut, por në të njejtën kohë u kërkoi udhëheqësve kinezë të respektojnë të drejtat e njeriut. Presidenti Bush ka të ngjarë ta shfrytëzojë fjalimin për gjendjen e vendit edhe për të dhënë më shumë hollësi për platformën e tij të brendëshme politike. Analistët thonë se ajo përfshin ndryshimin rrënjësor të sistemit qeveritar të pensioneve që njihet si sigurimet shoqërore. Zoti Bush do të krijojë llogari personale investimesh për punonjësit më të rinj si një mënyrë për ta shpëtuar sistemin. Ai ka thënë se nuk do të ngrejë taksën e sigurimeve shoqërore për punonjësit e tanishëm. John Fortier është analist politik në Institutin Amerikan Enterprise për studimet e politikës publike po këtu në Uashtington. Zoti Fortier thotë se zoti Bush do të ndeshë në kundërshtime serioze për planin e tij si nga republikanët ashtu edhe nga demokratët. Analistët thonë se mandati i dytë i presidentit ka patur më pak arritje legjislative. Ata thonë se zoti Bush duhet të veprojë sa më parë për të përfituar nga zgjedhja e tij në nëntor, para se burokacia qeveritare t’ia ngadalësojë ritmin e veprimit.